title: 94/795/PUP: Odluka Vijeća od 30. studenoga 1994. o zajedničkoj akciji koju je Vijeće donijelo na temelju članka K.3. stavka 2. točke (b) Ugovora o Europskoj uniji o olakšavanju putovanja za učenike iz trećih zemalja s boravištem u državi članici

text:
               19/Sv. 9

               HR

               Službeni list Europske unije

               3

         31994D0795

               L 327/1

               SLUŽBENI LIST EUROPSKE UNIJE

         ODLUKA VIJEĆA
   od 30. studenoga 1994.
   o zajedničkoj akciji koju je Vijeće donijelo na temelju članka K.3. stavka 2. točke (b) Ugovora o Europskoj uniji o olakšavanju putovanja za učenike iz trećih zemalja s boravištem u državi članici
   (94/795/PUP)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak K.3. stavak 2. točku (b),
   uzimajući u obzir inicijativu Savezne Republike Njemačke,
   budući da se na temelju članka K.1. točke 3. Ugovora o Europskoj uniji politika koja se tiče državljana trećih zemalja smatra pitanjem od zajedničkog interesa za države članice;
   budući da ta politika posebno uključuje i određivanje uvjeta za ulazak i kretanje državljana trećih zemalja na državnom području država članica u skladu s člankom K.1. stavkom 3. točkom (a);
   budući da je odobravanje olakšavanja putovanja za učenike koji zakonito borave u Europskoj uniji izraz politike koju države članice provode s ciljem bolje integracije državljana trećih zemalja,
   ODLUČILO JE:
   Članak 1.
   1.   Država članica ne zahtijeva vizu od učenika koji nije državljanin države članice, ali koji zakonito boravi u drugoj državi članici i želi ući na njezino državno područje bilo radi kratkog boravka bilo radi tranzita ako:

               (a)

               učenik u okviru školskog izleta putuje kao član skupine školske djece iz općeobrazovne škole;

               (b)

               skupinu prati učitelj dotične škole koji može predočiti popis školske djece koju prati, a koji je izdala dotična škola na općem obrascu sadržanom u Prilogu:

                           —

                           na temelju kojeg se mogu identificirati školska djeca koju prati,

                           —

                           iz kojeg se može vidjeti svrha i okolnosti planiranog boravka ili tranzita;

               (c)

               učenik predoči važeću putnu ispravu za prijelaz dotične granice, osim u slučajevima obuhvaćenim člankom 2.

         2.   Država članica može odbiti ulazak učenika ako on ili ona ne ispunjaju ostale odgovarajuće nacionalne uvjete za imigraciju.
   Članak 2.
   Popis učenika koji treba imati prilikom prijelaza dotične granice u skladu s člankom 1. stavka 1 točke (b) priznaje se kao važeća putna isprava u svim državama članicama u smislu članka 1. stavka 1 točke (c) ako:

               —

               sadrži nedavnu fotografiju svakog učenika s popisa koji se ne može identificirati osobnom iskaznicom s fotografijom,

               —

               odgovarajuće tijelo dotične države članice potvrdi da učenik u njoj ima boravište kao i pravo njegovog ili njezinog ponovnog ulaska i jamči da je dokument vjerodostojan,

               —

               država članica u kojoj učenici imaju boravište obavijesti ostale države članice o svojoj želji da se ovaj članak primjenjuje na popise koje sama priredi.

         Članak 3.
   Države članice suglasne su da će bez formalnosti ponovno primiti učenike koji su državljani trećih zemalja, a kojima je na temelju ove zajedničke akcije odobren ulazak u drugu državu članicu.
   Članak 4.
   Ako se u iznimnim slučajevima, kada je u pitanju nacionalna sigurnost, država članica treba pozvati na mogućnosti predviđene člankom K.2. stavkom 2. Ugovora o Europskoj uniji, ona može i odstupiti od odredaba članka 1. ove Odluke tako da uzima u obzir interese drugih država članica. Dotična država članica o tome na odgovarajući način obavješćuje ostale države članice. Te se mjere mogu primjenjivati u onoj mjeri i sve dok je to apsolutno neophodno za postizanje cilja.
   Članak 5.
   1.   Države članice osiguravaju prilagođavanje svojih nacionalnih prava u mjeri u kojoj je to neophodno i uključivanje odredaba ove zajedničke akcije u njega u najkraćem mogućem roku, a najkasnije do 30. lipnja 1995.
   2.   Države članice obavješćuju Glavno tajništvo Vijeća izmjenama u nacionalnom pravu izvršenima u svrhu.
   Članak 6.
   Ova akcija ne utječe na ostalu suradnju na ovom području među pojedinačnim državama članicama.
   Članak 7.
   1.   Ova Odluka stupa na snagu na dan objave u Službenom listu.
   2.   Članci od 1. do 4. primjenjuju se od prvog dana drugog mjeseca od dana obavijesti koja se zahtijeva na temelju članka 5. stavka 2. o izmjenama koje izvrši posljednja država članica radi dovršenja ove formalnosti.

      Sastavljeno u Bruxellesu 30. studenoga 1994.

            Za Vijeće

            Predsjednik

         M. KANTHER

   PRILOG

      POPIS PUTNIKA

      školskih izleta u Europskoj uniji

               Naziv škole:

               Adresa škole:

               Svrha i trajanje putovanja:

               Ime(na) i prezime(na) učitelja(â) u pratnji:

               Točnost podataka je potvrđena.
               Skrbnici maloljetnih učenika suglasni su sa sudjelovanjem u izletu u svakom pojedinom slučaju. __Mjesto Datum
               _Službeni žig Ravnatelj(ica) škole

               Točnost sljedećih podataka o putovanju onih koji nisu državljani države članice EU-a je potvrđena. Putnici su ovlašteni za ponovni ulazak u (naziv države) (1)
                __Mjesto Datum
               _Službeni žig Odjel za strance

               Serijski broj

               Prezime

               Ime

               Mjesto rođenja

               Datum rođenja

               Državljanstvo

               1.

               2.

               3.

               4.

               5.

               6.

               7.

               8.

               9.

               10.

         Mjesto za fotografije (za putnike bez identifikacijske isprave s fotografijom) (1):

               1.

               2.

               3.

               4.

               5.

               6.

               7.

               8.

               9.

               10.

      (1)  Ovaj dio popunjavaju samo one države članice koje se ovim popisom koriste kao putnom ispravom.


title: Odluka Komisije оd 10. veljače 2015. o praznicima za 2016. za institucije Europske unije

text:
               17.9.2015

               HR

               Službeni list Europske unije

               C 306/5

         ODLUKA KOMISIJE
   оd 10. veljače 2015.
   o praznicima za 2016. za institucije Europske unije
   (2015/C 306/07)

      PRAZNICI ZA 2016.

               1. siječnja

               petak, Nova godina

               24. ožujka

               Veliki četvrtak

               25. ožujka

               Veliki petak

               28. ožujka

               Uskrsni ponedjeljak

               5. svibnja

               četvrtak, Spasovo

               6. svibnja

               petak, dan nakon Spasova

               9. svibnja

               ponedjeljak, Dan Europe

               16. svibnja

               Duhovni ponedjeljak

               21. srpnja

               četvrtak, belgijski nacionalni praznik

               15. kolovoza

               ponedjeljak, Velika Gospa

               1. studenoga

               utorak, Svi sveti

               2. studenoga

               srijeda, Dušni dan

               26. prosinca
               do
               30. prosinca

               ponedjeljak
               5 dana na kraju godine
               petak

               UKUPNO

               17 dana

         Luksemburg: vrijede isti dani kao i za Bruxelles osim što se četvrtak, 21. srpnja, zamjenjuje četvrtkom 23. lipnja, luksemburškim nacionalnim praznikom.
   S radom se nastavlja po uobičajenom rasporedu 3. siječnja 2017.
   Ne dovodeći u pitanje konačni kalendar praznika za 2017., ponedjeljak 2. siječnja 2017. smatra se praznikom te godine.
   Komisija zadržava mogućnost izmjene odluka ovisno o potrebama službe.


title: 75/365/EEZ: Odluka Vijeća od 16. lipnja 1975. o osnivanju Odbora visokih dužnosnika za javno zdravstvo

text:
               06/Sv. 003

               HR

               Službeni list Europske unije

               5

         31975D0365

               L 167/19

               SLUŽBENI LIST EUROPSKE UNIJE

               16.06.1975.

      ODLUKA VIJEĆA

   od 16. lipnja 1975.
   o osnivanju Odbora visokih dužnosnika za javno zdravstvo
   (75/365/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir prijedlog Komisije,
   budući da primjena mjera koje je Vijeće donijelo u vezi s učinkovitim ostvarivanjem prava poslovnog nastana i slobode pružanja usluga i usklađivanja odredaba utvrđenih u zakonima, drugim propisima i upravnim postupcima, a koje se odnose na djelatnosti liječnika, može prouzročiti probleme koje je potrebno zajednički razmotriti;
   budući da u tu svrhu treba osnovati odbor kojim predsjedava Komisija, a koji se sastoji od predstavnika država članica, odnosno njihovih tijela,
   ODLUČILO JE:
   Članak 1.
   U okviru Komisije osniva se Odbor visokih dužnosnika za javno zdravstvo, dalje u tekstu „Odbor”.
   Članak 2.
   Zadaća je Odbora:

               —

               otkrivati i analizirati poteškoće koje se mogu pojaviti u provedbi direktiva 75/362/EEZ (1) i 75/363/EEZ (2);

               —

               prikupljati sve relevantne podatke o uvjetima pod kojima se u državama članicama pruža opća i specijalistička zdravstvena zaštita;

               —

               davati mišljenja koja bi rad Komisije mogla usmjeriti na izmjenu gore spomenutih direktiva.

         Članak 3.
   1.   Odbor se sastoji od visokih dužnosnika iz država članica, koji su neposredno odgovorni za područje javnog zdravstva.
   2.   Članove odbora određuju države članice, svaka od njih određuje jednog člana i jednog njegovog zamjenika.
   3.   Odborom predsjeda predstavnik Komisije.
   Članak 4.
   Odbor donosi svoj poslovnik.

      Sastavljeno u Luxembourgu 16. lipnja 1975.

            Za Vijeće

            Predsjednik

         R. RYAN

      (1)  SL L 167, 30.6.1975., str. 1.

      (2)  SL L 167, 30.6.1975., str. 14.


title: Odluka Vijeća (ZVSP) 2017/1776 od 28. rujna 2017. o izmjeni Odluke (ZVSP) 2015/1333 o mjerama ograničavanja s obzirom na stanje u Libiji

text:
               29.9.2017

               HR

               Službeni list Europske unije

               L 251/28

         ODLUKA VIJEĆA (ZVSP) 2017/1776
   od 28. rujna 2017.
   o izmjeni Odluke (ZVSP) 2015/1333 o mjerama ograničavanja s obzirom na stanje u Libiji
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 31. srpnja 2015. donijelo Odluku (ZVSP) 2015/1333 (1) o mjerama ograničavanja s obzirom na stanje u Libiji.

               (2)

               Vijeće je 31. ožujka 2017. donijelo Odluku (ZVSP) 2017/621 (2).

               (3)

               S obzirom na kontinuiranu nestabilnost i ozbiljnost stanja u Libiji, Vijeće je odlučilo da bi mjere ograničavanja protiv triju osoba trebalo produljiti za daljnje razdoblje od šest mjeseci.

               (4)

               Odluku (ZVSP) 2015/1333 trebalo bi stoga na odgovarajući način izmijeniti,

         DONIJELO JE OVU ODLUKU:
   Članak 1.
   U članku 17. Odluke (ZVSP) 2015/1333, stavci 3. i 4. zamjenjuju se sljedećim:

      „3.   Mjere iz članka 8. stavka 2. primjenjuju se u pogledu unosa 16., 17. i 18. iz Priloga II. do 2. travnja 2018.
      4.   Mjere iz članka 9. stavka 2. primjenjuju se u pogledu unosa 21., 22. i 23. iz Priloga IV. do 2. travnja 2018.”

   Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 28. rujna 2017.

            Za Vijeće

            Predsjednik

         M. MAASIKAS

      (1)  Odluka Vijeća (ZVSP) 2015/1333 od 31. srpnja 2015. o mjerama ograničavanja s obzirom na stanje u Libiji i stavljanju izvan snage Odluke 2011/137/ZVSP (SL L 206, 1.8.2015., str. 34.).

      (2)  Odluka Vijeća (ZVSP) 2017/621 od 31. ožujka 2017. o izmjeni Odluke (ZVSP) 2015/1333 o mjerama ograničavanja s obzirom na stanje u Libiji (SL L 89, 1.4.2017., str. 10.).


title: : Odluka Izvršnog odbora od 28. travnja 1999. o ažuriranju Priručnika Sirene (SCH/Com-ex (99) 5)

text:
               19/Sv. 009

               HR

               Službeni list Europske unije

               185

         41999D0005

               L 239/457

               SLUŽBENI LIST EUROPSKE UNIJE

               28.04.1999.

         ODLUKA IZVRŠNOG ODBORA
   od 28. travnja 1999.
   o ažuriranju Priručnika Sirene
   (SCH/Com-ex (99) 5)
   IZVRŠNI ODBOR,
   uzimajući u obzir članak 132. Konvencije o provedbi Schengenskog sporazuma,
   uzimajući u obzir članak 108. spomenute Konvencije,
   ODLUČIO JE:
   Priručnik Sirene je ažuriran; nova verzija (SCH/OR.SIS-SIRENE (99) 64) priložena je ovoj Odluci (1).

      Luxembourg, 28. travnja 1999.

            Predsjedatelj

         C. H. SCHAPPER

      (1)  Vidjeti SCH/Com-ex (98)17.


title: Odluka Vijeća (EU) 2016/1708 od 20. rujna 2016. o imenovanju člana Odbora regija, kojeg je predložila Savezna Republika Njemačka

text:
               23.9.2016

               HR

               Službeni list Europske unije

               L 257/15

         ODLUKA VIJEĆA (EU) 2016/1708
   od 20. rujna 2016.
   o imenovanju člana Odbora regija, kojeg je predložila Savezna Republika Njemačka
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 305.,
   uzimajući u obzir prijedlog njemačke vlade,
   budući da:

               (1)

               Vijeće je 26. siječnja 2015., 5. veljače 2015. i 23. lipnja 2015. donijelo odluke (EU) 2015/116 (1), (EU) 2015/190 (2) i (EU) 2015/994 (3) o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020.

               (2)

               Mjesto člana Odbora regija postalo je slobodno istekom mandata g. Petera FRIEDRICHA,

         DONIJELO JE OVU ODLUKU:
   Članak 1.
   Sljedeća osoba imenuje se članom Odbora regija do kraja tekućeg mandata koji istječe 25. siječnja 2020.:

               —

               Herr Guido WOLF, Minister der Justiz und für Europa des Landes Baden-Württemberg.

         Članak 2.
   Ova Odluka stupa na snagu na dan donošenja.

      Sastavljeno u Bruxellesu 20. rujna 2016.

            Za Vijeće

            Predsjednik

         I. KORČOK

      (1)  Odluka Vijeća (EU) 2015/116 od 26. siječnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 20, 27.1.2015., str. 42.).

      (2)  Odluka Vijeća (EU) 2015/190 od 5. veljače 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 31, 7.2.2015., str. 25.).

      (3)  Odluka Vijeća (EU) 2015/994 od 23. lipnja 2015. o imenovanju članova i zamjenika članova Odbora regija za razdoblje od 26. siječnja 2015. do 25. siječnja 2020. (SL L 159, 25.6.2015., str. 70.).


title: Odluka Vijeća (EU) 2017/814 od 12. listopada 2015. o stajalištu koje treba donijeti u ime Europske unije u okviru Odbora za pridruživanje EU-Čile u pogledu zamjene članka 12. Priloga III. Sporazumu o pridruživanju između Europske zajednice i njezinih država članica, s jedne strane, i Republike Čilea, s druge strane

text:
               18.5.2017

               HR

               Službeni list Europske unije

               L 127/88

         ODLUKA VIJEĆA (EU) 2017/814
   od 12. listopada 2015.
   o stajalištu koje treba donijeti u ime Europske unije u okviru Odbora za pridruživanje EU-Čile u pogledu zamjene članka 12. Priloga III. Sporazumu o pridruživanju između Europske zajednice i njezinih država članica, s jedne strane, i Republike Čilea, s druge strane
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak, u vezi s člankom 218. stavkom 9.,
   uzimajući u obzir prijedlog Europske komisije,
   budući da:

               (1)

               U skladu s člankom 38. Priloga III. Sporazumu o pridruživanju između Europske zajednice i njezinih država članica, s jedne strane, i Republike Čilea, s druge strane (1) („Sporazum”), Odbor za pridruživanje EU-Čile („Odbor za pridruživanje”) može donijeti odluku o izmjeni odredaba tog priloga.

               (2)

               Posebni odbor za carinsku suradnju i pravila o podrijetlu, osnovan člankom 81. Sporazuma, 4. studenoga 2014. usuglasio se da će Odboru za pridruživanje preporučiti izmjenu članka 12., o izravnom prijevozu, Priloga III. Sporazumu.

               (3)

               Otprema pošiljaka od jedne stranke Sporazuma trebala bi se odvijati izravno do druge stranke, ali može prolaziti i kroz treću zemlju podložno određenim ograničenjima. Trebalo bi razjasniti uvjete prijevoza kroz treću zemlju tako da se njima izričito omogućuje razdvajanje pošiljaka, ali bez ublaživanja postojećih ograničenja.

               (4)

               Izmjenom članka 12. Priloga III. Sporazumu osigurat će se pravna sigurnost za uvoznike i izvoznike te dosljedno tumačenje tog članka za stranke.

               (5)

               Stajalište koje treba donijeti u ime Unije u okviru Odbora za pridruživanje trebalo bi se temeljiti na priloženom nacrtu odluke,

         DONIJELO JE OVU ODLUKU:
   Članak 1.
   1.   Stajalište koje treba donijeti u ime Unije u okviru Odbora za pridruživanje u pogledu zamjene članka 12. Priloga III. Sporazumu temelji se na nacrtu odluke Odbora za pridruživanje priloženom ovoj Odluci.
   2.   Predstavnici Unije u Odboru za pridruživanje mogu dogovoriti manje izmjene nacrta odluke Odbora za pridruživanje bez daljnje odluke Vijeća.
   Članak 2.
   Odluka Odbora za pridruživanje nakon donošenja objavljuje se u Službenom listu Europske unije.
   Članak 3.
   Ova Odluka stupa na snagu na dan donošenja.

      Sastavljeno u Luxembourgu 12. listopada 2015.

            Za Vijeće

            Predsjednica

         F. MOGHERINI

      (1)  SL L 352, 30.12.2002., str. 3.

      NACRT
      ODLUKA BR. …ODBORA ZA PRIDRUŽIVANJE EU-ČILE
      od …
      o zamjeni članka 12. glave III. Priloga III. Sporazumu o pridruživanju između Europske zajednice i njezinih država članica, s jedne strane, i Republike Čilea, s druge strane
      ODBOR ZA PRIDRUŽIVANJE EU-ČILE,
      uzimajući u obzir Sporazum o pridruživanju između Europske zajednice i njezinih država članica, s jedne strane, i Republike Čilea, s druge strane (1), a posebno njegov Prilog III. članak 38.,
      budući da:

                  (1)

                  Člankom 12. glave III. Priloga III. Sporazumu o pridruživanju između Europske zajednice i njezinih država članica, s jedne strane, i Republike Čilea, s druge strane („Sporazum”) utvrđuje se da se povlašteni tretman primjenjuje isključivo na proizvode koji zadovoljavaju uvjete iz Priloga III. i čiji se prijevoz obavlja izravno između Republike Čilea („Čile”) i Europske unije.

                  (2)

                  Čile i Europska unija sklopili su brojne sporazume povezane s trgovinom od stupanja na snagu Sporazuma, što je gospodarskim subjektima omogućilo da prilagode svoju izvoznu strategiju kako bi smanjili troškove i bolje odgovorili na zahtjeve tržišta.

                  (3)

                  Čile i Europska unija dogovorili su se o izmjeni članka 12. glave III. Priloga III. Sporazumu, kako bi se gospodarskim subjektima omogućila veća fleksibilnost,

            DONIO JE OVU ODLUKU:
      Članak 1.
      Članak 12. glave III. Priloga III. Sporazumu, o izravnom prijevozu, zamjenjuje se tekstom navedenim u Prilogu ovoj Odluci.
      Članak 2.
      Ova Odluka stupa na snagu 90 dana od dana zadnje obavijesti kojom se stranke međusobno obavješćuju o završetku potrebnih nacionalnih pravnih postupaka.

         Sastavljeno u …

               Za Odbor za pridruživanje EU-Čile

               Predsjednik

         (1)  SL L 352, 30.12.2002., str. 3.

      PRILOG

         „Članak 12.
         Izravni prijevoz
         1.   Povlašteni tretman predviđen u okviru ovog Sporazuma primjenjuje se isključivo na proizvode koji zadovoljavaju zahtjeve iz ovog Priloga i čiji se prijevoz obavlja izravno između Europske unije i Čilea. Međutim, proizvodi se mogu prevoziti i preko drugih područja s pretovarom ili privremenim skladištenjem na tim područjima, pod uvjetom da ti proizvodi ostaju pod nadzorom carinskih tijela u zemlji provoza ili skladištenja te da nisu podvrgnuti nikakvim postupcima osim dodavanja ili stavljanja oznaka, etiketa ili plombi; istovara, ponovnog utovara, razdvajanja pošiljaka ili bilo kojeg drugog postupka kojim se obavlja kako bi se očuvali u dobrom stanju.
         2.   Usklađenost sa stavkom 1. smatra se ispunjenom, osim ako carinska tijela imaju razloga misliti suprotno. U takvim slučajevima carinska tijela mogu zahtijevati da uvoznik pruži dokaz o usklađenosti koji se pruža na bilo koji odgovarajući način, primjerice u obliku ugovornih prijevoznih isprava kao što su teretnice, ili činjeničnim ili konkretnim dokazima koji se temelje na označivanju ili numeriranju paketa, ili bilo koji dokaz u vezi sa samom robom.”


title: Odluka Vijeća 2004/810/ZVSP od 5. srpnja 2004. o sklapanju Sporazuma između Europske unije i Ukrajine o sudjelovanju Ukrajine u policijskoj misiji Europske unije (EUPOL „Proxima” ) u bivšoj jugoslavenskoj republici Makedoniji

text:
               18/Sv. 1

               HR

               Službeni list Europske unije

               117

         32004D0810

               L 354/81

               SLUŽBENI LIST EUROPSKE UNIJE

         ODLUKA VIJEĆA 2004/810/ZVSP
   od 5. srpnja 2004.
   o sklapanju Sporazuma između Europske unije i Ukrajine o sudjelovanju Ukrajine u policijskoj misiji Europske unije (EUPOL „Proxima”) u bivšoj jugoslavenskoj republici Makedoniji
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 24.,
   uzimajući u obzir preporuku Predsjedništva,
   budući da:

               (1)

               Vijeće je 29. rujna 2003. usvojilo Zajedničku akciju 2003/681/ZVSP o policijskoj misiji Europske unije (EUPOL „Proxima”) u bivšoj jugoslavenskoj republici Makedoniji (1).

               (2)

               Članak 9. stavak 6. te Zajedničke akcije predviđa da se pojedinosti u pogledu sudjelovanja trećih zemalja uređuju sporazumom, u skladu s člankom 24. Ugovora o Europskoj uniji.

               (3)

               Odlukom Vijeća od 2. ožujka 2004., Predsjedništvo, kojem prema potrebi pomaže glavni tajnik/visoki predstavnik, dobilo je ovlasti za otvaranje pregovora, te je u tim pregovorima postiglo sporazum s Ukrajinom o njezinom sudjelovanju u policijskoj misiji Europske unije (EUPOL „Proxima”) u bivšoj jugoslavenskoj republici Makedoniji.

               (4)

               Sporazum bi trebalo odobriti,

         ODLUČILO JE:
   Članak 1.
   Sporazum između Europske unije i Ukrajine o sudjelovanju Ukrajine u policijskoj misiji Europske unije (EUPOL „Proxima”) u bivšoj jugoslavenskoj republici Makedoniji odobrava se u ime Europske unije.
   Tekst Sporazuma priložen je ovoj Odluci.
   Članak 2.
   Predsjednik Vijeća ovlašten je za imenovanje osobe koja će biti opunomoćena potpisati Sporazum kako bi on obvezivao Europsku uniju.
   Članak 3.
   Ova Odluka proizvodi učinke od dana njezina donošenja.
   Članak 4.
   Ova se Odluka objavljuje u Službenom listu Europske unije.

      Sastavljeno u Bruxellesu 5. srpnja 2004.

            Za Vijeće

            Predsjednik

         G. ZALM

      (1)  SL L 249, 1.10.2003., str. 66.


title: Odluka Vijeća (EU, Euratom) 2017/476 od 3. ožujka 2017. o imenovanju člana Europskoga gospodarskog i socijalnog odbora, kojeg je predložilo Veliko Vojvodstvo Luksemburg

text:
               18.3.2017

               HR

               Službeni list Europske unije

               L 73/14

         ODLUKA VIJEĆA (EU, Euratom) 2017/476
   od 3. ožujka 2017.
   o imenovanju člana Europskoga gospodarskog i socijalnog odbora, kojeg je predložilo Veliko Vojvodstvo Luksemburg
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 302.,
   uzimajući u obzir Ugovor o osnivanju Europske zajednice za atomsku energiju, a posebno njegov članak 106.a,
   uzimajući u obzir prijedlog vlade Luksemburga,
   uzimajući u obzir mišljenje Europske komisije,
   budući da:

               (1)

               Vijeće je 18. rujna 2015. donijelo Odluku (EU, Euratom) 2015/1600 (1), a 1. listopada 2015. Odluku (EU, Euratom) 2015/1790 (2) o imenovanju članova Europskoga gospodarskog i socijalnog odbora za razdoblje od 21. rujna 2015. do 20. rujna 2020.

               (2)

               Mjesto člana Europskoga gospodarskog i socijalnog odbora postalo je slobodno istekom mandata g. Henrija WAGENERA,

         DONIJELO JE OVU ODLUKU:
   Članak 1.
   G. Christophe HANSEN, Adviser in European Affairs, Chamber of Commerce of the Grand Duchy of Luxembourg, imenuje se članom Europskoga gospodarskog i socijalnog odbora do kraja tekućeg mandata koji istječe 20. rujna 2020.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 3. ožujka 2017.

            Za Vijeće

            Predsjednik

         M. FARRUGIA

      (1)  Odluka Vijeća (EU, Euratom) 2015/1600 od 18. rujna 2015. o imenovanju članova Europskoga gospodarskog i socijalnog odbora za razdoblje od 21. rujna 2015. do 20. rujna 2020. (SL L 248, 24.9.2015., str. 53.).

      (2)  Odluka Vijeća (EU, Euratom) 2015/1790 od 1. listopada 2015. o imenovanju članova Europskoga gospodarskog i socijalnog odbora za razdoblje od 21. rujna 2015. do 20. rujna 2020. (SL L 260, 7.10.2015., str. 23.).


               7.12.2015

               HR

               Službeni list Europske unije

               C 406/2

         Odluka Suda Europske unije
   od 10. lipnja 2014.
   o deponiranju povijesnih arhiva Suda Europske unije pri povijesnim arhivima Europske unije (Europski sveučilišni institut)
   (2015/C 406/02)
   SUD EUROPSKE UNIJE,
   uzimajući u obzir Protokol o Statutu Suda Europske unije (u daljnjem tekstu: Protokol), a osobito njegove članke 35. i 53. kao i članak 7. stavak 1. njegova Priloga I.,
   uzimajući u obzir članak 20. stavak 3. Poslovnika Suda, članak 26. Poslovnika Općeg suda i članak 19. stavak 2. Poslovnika Službeničkog suda,
   uzimajući u obzir Uredbu Vijeća (EEZ, Euratom) br. 354/83 od 1. veljače 1983. o otvaranju za javnost povijesnih arhiva Europske ekonomske zajednice i Europske zajednice za atomsku energiju (1), izmijenjenu Uredbom Vijeća (EZ, Euratom) br. 1700/2003 od 22. rujna 2003. (2),
   uzimajući u obzir Sporazum sklopljen 17. prosinca 1984. između Europskih zajednica i Europskog sveučilišnog instituta (ESI) koji se odnosi na ugovor o deponiranju povijesnih arhiva Zajednica u ESI-ju te njihovo otvaranje za javnost od strane ESI-ja, a osobito njegov članak 3.,
   uzimajući u obzir Uredbu (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka (3),
   uzimajući u obzir Odluku Upravnog odbora od 29. travnja 2013. o sastavu kataloga povijesnih arhiva,
   DONOSI SLJEDEĆU ODLUKU:
   Članak 1.
   Predmet
   1.   Ovom se Odlukom utvrđuju interna pravila o deponiranju povijesnih arhiva Suda Europske unije pri povijesnim arhivima Europske unije (Europski sveučilišni institut).
   2.   Ovu Odluku dopunjuju pravila Suda, Općeg suda i Službeničkog suda o načinima čuvanja i otvaranja za javnost dokumenata kojima ti sudovi raspolažu u okviru svojih sudbenih dužnosti kao i odluka tajnika Suda Europske unije o načinima čuvanja i otvaranja za javnost dokumenata kojima Sud Europske unije raspolaže u okviru izvršavanja svojih upravnih dužnosti.
   Članak 2.
   Područje primjene
   1.   Ova se Odluka primjenjuje na povijesne arhive Suda Europske unije koji su rezultat djelovanja sudova i službi koji čine instituciju.
   2.   Povijesnim arhivima Suda Europske unije smatraju se svi izvornici ili dokumenti koji se smatraju izvornikom, a koji su više od trideset godina upisani u katalog, u skladu s planom pohranjivanja koji donosi Upravni odbor. Kad je riječ o dokumentima vezanima uz sudski postupak, razdoblje od trideset godina računa se od dana zatvaranja postupka o kojem je riječ.
   3.   Plan pohranjivanja vezan uz katalog povijesnih arhiva Suda Europske unije mijenja se u skladu s odlukama Upravnog odbora.
   Članak 3.
   Deponiranje povijesnih arhiva
   1.   Sud Europske unije prenosi svoje povijesne arhive ESI-ju u svrhu deponiranja, u skladu s uvjetima određenima ovom Odlukom kao i u tu svrhu sklopljenim Sporazumom s ESI-jem.
   2.   Odgovornost i financijski uvjeti za deponiranje, digitalizaciju, troškove prijevoza i prijenosa povijesnih arhiva Suda Europske unije u ESI utvrđeni su u Sporazumu sklopljenom između Suda Europske unije i ESI-ja.
   3.   Stavak 1. ne sprečava Sud Europske unije da, zbog pravnih razloga ili potrebe pravilnog funkcioniranja, određene izvornike ili dokumente koji se smatraju izvornikom ne deponira.
   Članak 4.
   Načini otvaranja povijesnih arhiva za javnost
   1.   Prije odobravanja pristupa deponiranom dokumentu, ESI traži dozvolu Suda Europske unije. Sud Europske unije razmatra taj zahtjev osobito s obzirom na iznimke iz članaka 35. i 53. Statuta Suda Europske unije kao i iz članka 7. stavka 1. njegova Priloga I. te članka 2. Uredbe (EEZ, Euratom) br. 354/83, kako je izmijenjena. Pristup dokumentima može se odobriti po kategoriji ako Sud Europske unije utvrdi da nijedna od tih iznimaka nije primjenjiva.
   2.   Zahtjeve koji se odnose na dokumente vezane uz sudski postupak razmatra sud o kojem je riječ, koji provjerava, u skladu s vlastitim utvrđenim pravilima, da nijedna od iznimaka iz članka 2. Uredbe (EEZ, Euratom) br. 354/83 ne priječi odobrenje pristupa. Ni u kojem se slučaju neće odobriti pristup dokumentima koji se odnose na tajnost vijećanja.
   3.   ESI omogućava pristup javnosti povijesnim arhivima Suda Europske unije deponiranim u ESI-ju, uz primjenu stavaka 1. i 2. ovog članka, u obliku preslika, osim ako se korisnik ne pozove na poseban, uredno obrazložen interes da pristupi izvorniku, u skladu s člankom 1. stavkom 5. Uredbe (EEZ, Euratom) br. 354/83.
   4.   Načini otvaranja povijesnih arhiva koje je Sud Europske unije prenio ESI-ju prikazani su na internetskoj stranici svake od dviju institucija, prikazom kataloga i uvjeta pristupa.

      Sastavljeno u Luxembourgu 10. lipnja 2014.

            Tajnik

         A. CALOT ESCOBAR

            Predsjednik

         V. SKOURIS

      (1)  SL L 43, 15.2.1983., str. l.

      (2)  SL L 243, 27.9.2003., str. l.

      (3)  SL L 8, 12.1.2001., str. l.